b'\n_START_ARTICLE_\nZoloturno kantonas\n_START_SECTION_\nGeografija\n_START_PARAGRAPH_\nZoloturno kantonas yra \xc5\xa1iaur\xc4\x97s vakar\xc5\xb3 \xc5\xa0veicarijoje. Vakaruose ir pietuose yra Berno kantonas, o rytuose\xc2\xa0\xe2\x80\x93 Argau. \xc5\xa0iaur\xc4\x97je yra Bazelio sritis. Du rajonai yra enklavai \xc5\xa1alia \xc5\xa0veicarijos ir Pranc\xc5\xabzijos valstybi\xc5\xb3 sienos._NEWLINE_Per kanton\xc4\x85 teka Ar\xc4\x97 ir jos intakai. Kra\xc5\xa1tovaizdis daugiausiai l\xc4\x97k\xc5\xa1tas, bet kantonui priklauso Juros kaln\xc5\xb3 prie\xc5\xa1kaln\xc4\x97s. Lygum\xc4\x85 suk\xc5\xabr\xc4\x97 Ar\xc4\x97s up\xc4\x97.\n_START_SECTION_\nIstorija\n_START_PARAGRAPH_\nKantono teritorij\xc4\x85 sudaro sostin\xc4\x97s \xc4\xafgytos \xc5\xbeem\xc4\x97s, tod\xc4\x97l jo forma \xc5\xbeem\xc4\x97lapyje tokia netaisyklinga._NEWLINE_1798\xe2\x80\x931803\xc2\xa0m. kantonas priklaus\xc4\x97 Helvetijos respublikai. 1803\xc2\xa0m. Napoleonas Bonapartas Zoloturn\xc4\x85 su kitais 18 kanton\xc5\xb3 pertvark\xc4\x97 \xc4\xaf respublik\xc4\x85. Nors dauguma gyventoj\xc5\xb3 Romos katalikai kantonas nemai\xc5\xa1tavo per Zonderbundo kar\xc4\x85 1845\xc2\xa0m. Be to kantonas patvirtino federalines konstitucijas 1848 ir 1874\xc2\xa0m. Dabartin\xc4\x97 kantono konstitucija galioja nuo 1887\xc2\xa0m., bet 1895\xc2\xa0m. konstitucija buvo per\xc5\xbei\xc5\xabr\xc4\x97ta.\n_START_SECTION_\nEkonomika\n_START_PARAGRAPH_\nIki XIX a. \xc5\xbeem\xc4\x97s \xc5\xabkis buvo pagrindinis kantono pajam\xc5\xb3 \xc5\xa1altinis. Dabar j\xc4\xaf pranoko pramon\xc4\x97 ir aptarnavimo sfera. Nesenai bat\xc5\xb3 gamyba buvo svarbi kantono pramon\xc4\x97s \xc5\xa1aka, bet ji nebuvo pakankamai konkurencinga globalioje ekonomikoje._NEWLINE_Netoli Giosgeno yra atomin\xc4\x97 j\xc4\x97gain\xc4\x97, prad\xc4\x97jusi veikti 1979\xc2\xa0m.\n_START_SECTION_\nGyventojai\n_START_PARAGRAPH_\nDauguma gyventoj\xc5\xb3 vokie\xc4\x8diai. 44\xc2\xa0% yra Romos katalikai, o 31\xc2\xa0%\xc2\xa0\xe2\x80\x93 protestantai. Kantone gyvena 250 240 \xc5\xbemoni\xc5\xb3 (2007\xc2\xa0m.), i\xc5\xa1 kuri\xc5\xb3 46 898 (arba 18.7\xc2\xa0%) yra u\xc5\xbesienie\xc4\x8diai.'